Mike Wilds je upokojeni britanski dirkač Formule 1. Debitiral je v sezoni 1974, ko je nastopil na petih dirkah v zadnjem delu sezone, toda kvalificiral se je le na zadnjo dirko sezone za Veliko nagrado ZDA, ki jo je sicer končal, toda zaradi prevelikega zaostanka ni bil uvrščen. Nastopil je tudi na prvih dveh dirkah naslednje sezone 1975, ko je obakrat odstopil. V sezoni 1976 je nastopil le na domači Velik nagradi Velike Britanije, toda ni se kvalificiral na dirko, kasneje pa ni več nikoli dirkal v Formuli 1.